text: [{"text_idx": "#000001", "text": "Karakterir og karakterstigar eru ny\u0301ggj fyribrigdi, s\u00f8guliga s\u00e6\u00f0. Um aldar\u00adskifti\u00f0 millum 18. og 19. \u00f8ld ver\u00f0a karakterstigar uppfunnir. Hetta er for\u00advitnisligt. Hvi\u0301 mundu karakter\u00adstigar koma fram ju\u0301st um ta\u00f0 mundi\u00f0? Og hvussu hava teir roynst?"}, {"text_idx": "#000002", "text": "I\u0301 einari dagbo\u0301k fra\u0301 1785 skrivar rektarin a\u0301 Yale, at 58 studentar m\u00f8ttu upp til pro\u0301vt\u00f8ku; 20 fingu Optimi, 16 fingu Second Optimi, 12 Inferiores, og 10 fingu Pejores. Hetta er kanska fyrstu fer\u00f0, at karakterir eru givnir a\u0301 h\u00e6gri sku\u0301la i\u0301 USA. Tey lati\u0301nsku or\u00f0ini bera bra\u0301 av samanbering: teir bestu, teir n\u00e6stbestu, teir verru og teir ringastu."}, {"text_idx": "#000003", "text": "I\u0301 1788 kom fyrsti karakterstigin i\u0301 Danmark, sum var i\u0301 5 stigum: Laudabilis pr\u00e6 ceteris (no\u0301gv ro\u0301s vert); Laudabilis (ro\u0301s vert); Haud illaudabilis (ikki ikki ro\u0301s vert); Non Contemnendus (ikki ro\u0301s vert); 0"}, {"text_idx": "#000005", "text": "Thom Hartmann heldur, at ta\u00f0 var ikki av tilvild, at karakterir komu fram um ju\u0301st hetta mundi\u00f0. Karakterli\u0301kar skipanir vo\u0301ru longu gj\u00f8rdar fyri arbei\u00f0smenn i\u0301 verksmi\u00f0jum fyri at vita, um v\u00f8rurnar, teir gj\u00f8rdu, h\u00f8vdu tann standard, i\u00f0 kravdist. I\u0301 kjalarv\u00f8rrinum av i\u0301dna\u00f0arkollveltiningini kom karakterkollveltingin i\u0301 sku\u0301lunum."}, {"text_idx": "#000006", "text": "I\u0301 19. \u00f8ld kom fer\u00f0 a\u0301 at gera karakterstigar. I\u0301 fyrru helvt av \u00f8ldini vo\u0301ru karakterirnir ly\u0301singar ella ly\u0301singaror\u00f0. Til d\u00f8mis kom sokalla\u00f0i Ug-stigin i\u0301 Danmark i\u0301 1805, og hev\u00f0i hann 6 stig. I\u0301 1830\u2019unum var\u00f0 so sma\u0301tt fari\u00f0 at seta t\u00f8l a\u0301 karakterirnar, og i\u0301 1845 vo\u0301r\u00f0u t\u00f8l sett a\u0301 Ug-stigan, sum si\u0301\u00f0ani hevur veri\u00f0 nevndur \u00d8rsted-stigin. Munurin i\u0301millum karakterirnar er progressivur: 1, 2, 4, 8, 16. Um Ug er 100%, Mg 80%, G 60%, Tg 40%, Mdl 20%, og Slet er 0, hev\u00f0i tann st\u00f8ddfr\u00f8\u00f0iliga funktio\u0301nin s\u00e6\u00f0 solei\u00f0is u\u0301t:"}, {"text_idx": "#000007", "text": "har F(x) er tali\u00f0 fyri karakterin, og x er avriki\u00f0 i\u0301 prosentum. Ta\u00f0 merkir, at um tu\u0301 skuldi halda eitt mi\u00f0al a\u0301 til d\u00f8mis 7, skuldi tu\u0301 hava tvey Ug fyri viga upp i\u0301mo\u0301ti einum G."}, {"text_idx": "#000008", "text": "T\u00f8lini blivu bru\u0301kt at rokna mi\u00f0alt\u00f8l, og hugsanin vi\u00f0 mununum man hava veri\u00f0 at dumpa tey, sum h\u00f8vdu eitt Slet ella ov no\u0301gv Mdl, ho\u0301ast tey kundu hava no\u0301gvar go\u0301\u00f0ar karakterir. Seinni i\u0301 \u00f8ldini vo\u0301r\u00f0u tveir millumkarakterir lagdir i\u0301millum tey 5 gloppini, solei\u00f0is at stigin fekk 16 stig. I\u0301 1943 blivu tveir teir ni\u00f0astu millumkarakterir tiknir av, solei\u00f0is at stigin hev\u00f0i 14 stig, og 7 var\u00f0 lagd afturat \u00f8llum karakterum, solei\u00f0is at Ug var\u00f0 15, Mg var\u00f0 14, og so vi\u0301\u00f0ari. Men kravi\u00f0 at standa var eisini 7 h\u00e6gri, so henda forskjo\u0301ting hev\u00f0i sum so ongan ty\u0301dning. No\u0301gvir f\u00f8royingar minnast henda stigan, sum bleiv bru\u0301ktur her til mitt i\u0301 1960\u2019unum."}, {"text_idx": "#000009", "text": "A\u00f0rasta\u00f0ni i\u0301 ver\u00f0ini vo\u0301ru no\u0301gvir ymiskir karakterstigar royndir i\u0301 19. \u00f8ld. Si\u0301\u00f0st i\u0301 \u00f8ldini var\u00f0 ABCDEF-stigin uppfunnin. Mark Durm, i\u00f0 hevur kanna\u00f0 karakterstigar i\u0301 s\u00f8guni, kemur til ta ni\u00f0urst\u00f8\u00f0u, at henda s\u00f8gan er merkt av, at sku\u0301lar ella myndugleikar royna seg fram i\u0301 blindum vi\u00f0 trial and error, og spyr, um ta\u00f0 er skilagott (sum ey\u00f0vita\u00f0 er ein lei\u00f0andi spurningur)."}, {"text_idx": "#000010", "text": "I\u0301 1963 kom 13-stigin, og var\u00f0 settur i\u0301 verk a\u0301rini aftana\u0301, fyrst i\u0301 realsku\u0301lanum og a\u0301 mi\u00f0na\u0301mi og seinni a\u0301 h\u00e6gri na\u0301mi. Hann var linjubeinur, og ti\u0301skil \u00f8\u00f0rvi\u0301si enn \u00d8rsted-stigin. Hugsanin er, at 8 er ein ein karakterur i\u0301 mi\u00f0juni, solei\u00f0is at 5 og 11 eru li\u0301ka langt fra\u0301 hesi mi\u00f0ju. I\u0301 real, student og HH kravdist eitt mi\u00f0altal fyri at standa, men eitt eyka krav var tann so\u00adnevnda 13-reglan: Saml\u00f8gan av tveimum teimum l\u00e6gstu metunum + mi\u00f0al\u00adtali\u00f0 av restini skuldi vera minst 13. I\u0301 hesari reglu s\u00e6st hugsanin fra\u0301 \u00d8rsted-stiganum aftur, at hevur n\u00e6mingur ov no\u0301gvar la\u0301gar karakterir, kunnu no\u0301gvir go\u0301\u00f0ir ikki viga upp i\u0301mo\u0301ti. Seinni bleiv 13-reglan tikin av, og kravi\u00f0 fyri at standa a\u0301 mi\u00f0na\u0301mi var\u00f0 h\u00e6kka\u00f0 u\u0301r 5,5 upp i\u0301 6,0."}, {"text_idx": "#000011", "text": "Ra\u0301\u00f0stevna var i\u0301 Nor\u00f0urlandahu\u0301sinum 25. august 2008. Mentama\u0301lara\u0301\u00f0i\u00f0 skipa\u00f0i fyri, og no\u0301gvir l\u00e6rarar vo\u0301ru og lurta\u00f0u. Ra\u0301\u00f0stevnan hev\u00f0i til endama\u0301ls at grei\u00f0a okkum fra\u0301, hvi\u0301 vit i\u0301 F\u00f8royum skuldu hava tann ny\u0301ggja 7-trinstigan, sum var\u00f0 settur i\u0301 verk i\u0301 Danmark n\u00f8kur a\u0301r frammanundan. Har vo\u0301ru fleiri fyrilestrar, og a\u0301hoyrarar kundu seta spurningar."}, {"text_idx": "#000012", "text": "Ein f\u00f8rdi fram, at ly\u0301singarnar av karakterum i\u0301 13-stiganum vo\u0301ru o\u0301hepnar, og nevndi 10 sum d\u00f8mi: 10 gives for den udm\u00e6rkede, men noget rutinepr\u00e6gede pr\u00e6station (av handa\u00adho\u0301gvi merkt avrik). Eg lendi i\u0301 Va\u0301gum i\u0301 gja\u0301r, seg\u00f0i hann, og var fegin um, at flogskiparin hev\u00f0i eina av handaho\u0301gvi merkta lending, og ikki fann upp a\u0301 naka\u00f0 sja\u0301lv\u00adst\u00f8\u00f0ugt \u2013 ella \u00f8rt. Eftir 13-stiganum hev\u00f0i flogskiparin fingi\u00f0 10, ti\u0301 fyri at fa\u0301a 11 skal avriki\u00f0 eisini vera sja\u0301lv\u00adst\u00f8\u00f0ugt."}, {"text_idx": "#000013", "text": "Henda s\u00f8gan bleiv so bru\u0301kt sum ein av mongum grundgevingum fyri, at 13-stigin ikki longur var ti\u0301\u00f0arho\u0301skandi. S\u00f8gan hevur si\u0301\u00f0ani ofta elvt til kjak a\u0301 l\u00e6rarastovum og a\u00f0ra\u00adsta\u00f0ni. Er hetta so einfalt, sum fyrilesarin vil vera vi\u00f0? Summi f\u00f8ra fram, at n\u00e6mingar a\u0301 mi\u00f0na\u0301mi eru ikki flogskiparar, og vit mugu eisini geva h\u00f8g met fyri ta\u00f0 originala og geniala. Ly\u0301singar av karakterunum i\u0301 7-trinstiganum bera bra\u0301 av, at ta\u00f0 r\u00e6\u00f0ur um ikki at gera feilir \u2013 i\u0301 tra\u0301\u00f0 vi\u00f0 s\u00f8guna um lendingina i\u0301 Va\u0301gum."}, {"text_idx": "#000014", "text": "A\u0301 somu ra\u0301\u00f0stevnu greiddi ein annar fra\u0301, at 7-trinstigin var ney\u00f0ugur, ti\u0301 hann samsvara\u00f0i vi\u00f0 ECTS-stigan: A, B, C, D, E, Fx, F. Hann fo\u0301r at gera ta\u00f0 l\u00e6ttari hja\u0301 donskum og f\u00f8r\u00adoyskum n\u00e6mingum at s\u00f8kja a\u0301 h\u00e6gri l\u00e6rustovnar i\u0301 \u00f8\u00f0rum londum, sum ikki skiltu 13-stigan. Ein a\u0301hoyrari spurdi, hvi\u0301 7-trinstigin so var i\u0301 t\u00f8lum og ikki bara bo\u0301kstavum. Svari\u00f0 var: Det er fordi vi vil kunne regne et gennemsnit. Men hvi\u0301 tey vildu ta\u00f0, kom hann ikki n\u00e6rri inn a\u0301. Ta\u00f0 svari\u00f0 hev\u00f0i ey\u00f0vita\u00f0 veri\u00f0, at h\u00e6gri l\u00e6rustovnar i\u0301 Dan\u00admark eru latir, og ti\u0301ma ikki at lesa mi\u00f0na\u0301mspro\u0301gvini hja\u0301 ums\u00f8kjarum, men lata eitt mi\u00f0al\u00adtal gera av, um n\u00e6mingar koma inn a\u0301 u\u0301tbu\u0301gvingarnar ella ikki. Eins og hja\u0301 letinginum William Farish er karakterskipanin ein umbering til at sleppa undan at gera eitt dygdar\u00adgott arbei\u00f0i."}, {"text_idx": "#000015", "text": "Ein a\u0301hoyrari spurdi, hvi\u0301 t\u00f8lini i\u0301 7-trinstiganum eru so l\u00f8gin: 12, 10, 7, 4, 02, 00, -3. Hvi\u0301 sigur man ikki bara ein stigi fra\u0301 0 til 6 ella fra\u0301 1 til 7? Svari\u00f0 var, at man mi\u00f0ar eftir einum normalby\u0301ti, har 7 er mi\u00f0jan, og so eru tveir karakterir ba\u0301\u00f0umegin 7-tali\u00f0, og ta\u0301 eru metini 00 og -3 ikki tald vi\u00f0. Karakterirnir skulu ver\u00f0a by\u0301ttir solei\u00f0is \u2013 i\u0301 samsvari vi\u00f0 ECTS:"}, {"text_idx": "#000016", "text": "Talva 2. Karakterby\u0301ti i\u0301 7-trinstiganum sum intervall."}, {"text_idx": "#000017", "text": "Intervallini i\u0301millum karakterirnar eru a\u0301sett u\u0301t fra\u0301 hesum prosentum. Men ta\u00f0 skuldi ikki veri\u00f0 ney\u00f0ugt, ti\u0301 normalby\u0301ti sipar til ti\u0301ttleikan av karakterunum, solei\u00f0is at intervallini kundu veri\u00f0 li\u0301ka sto\u0301r, sum vi\u0301st i\u0301 myndini ni\u00f0anfyri. Ti\u0301skil var spurningurin vi\u00f0komandi, hvi\u0301 7-trinstigin ikki bara var fra\u0301 0 til 6 ella fra\u0301 1 til 7."}, {"text_idx": "#000019", "text": "Samanbera vit 7-trinstigan vi\u00f0 13-stigan st\u00f8ddfr\u00f8\u00f0iliga vi\u00f0 mi\u00f0alt\u00f8lum i\u0301 huga, fa\u0301a vit hesa talvu, har ovara regla er 13-stigin, og ni\u00f0ara regla er 7-trinstigin:"}, {"text_idx": "#000021", "text": "No\u0301gvir l\u00e6rarar hveppa seg vi\u00f0 at geva -3, ti\u0301 sa\u0301larfr\u00f8\u00f0iliga fellur ta\u00f0 fyri bro\u0301sti\u00f0. Men st\u00f8dd\u00adfr\u00f8\u00f0iliga er -3 ikki verri enn ilt. Ein, sum f\u00e6r -3 fyri einki at duga, sleppur v\u00e6l, ta\u0301 i\u00f0 hugsa\u00f0 ver\u00f0ur um, at 02 i\u0301 mi\u00f0al er no\u0301g miki\u00f0 fyri at lu\u0301ka pro\u0301gv; eitt 7-tal kann viga upp i\u0301mo\u0301ti einum -3-tali. I\u0301 13-stiganum skuldi eitt 9-tal til fyri at uppviga eitt 03, og eitt 11-tal var ikki no\u0301g miki\u00f0 fyri at uppviga eitt 00 i\u0301 13-stiganum."}, {"text_idx": "#000022", "text": "Hetta vi\u0301sir, hvussu h\u00f8pisleyst ta\u00f0 er at rokna mi\u00f0alt\u00f8l eftir 7-trinstiganum. Ta\u00f0 er at mis\u00adny\u0301ta t\u00f8l. Mi\u00f0alt\u00f8l eftir 13-stiganum go\u0301vu li\u0301tla meining, men mi\u00f0alt\u00f8l eftir 7-trin\u00adstiganum geva onga meining."}, {"text_idx": "#000023", "text": "Hyggja vit at karakterstigum i\u0301 \u00f8\u00f0rum londum, si\u0301ggja vit, at teir eru r\u00e6ttiliga ymiskir. Ta\u00f0 er ringt at finna tvey lond vi\u00f0 ju\u0301st sama stiga. I\u0301 summum londum eru ikki somu stigar galdandi a\u0301 mi\u00f0na\u0301mi og h\u00e6gri na\u0301mi. Eisini si\u0301ggja vit, at lond ofta broyta karakterstigar. I\u0301 talvu 4 eru n\u00f8kur d\u00f8mi um karakterstigar a\u0301 mi\u00f0na\u0301mi."}, {"text_idx": "#000024", "text": "Talva 4. Karakterstigar a\u0301 mi\u00f0na\u0301mi i\u0301 n\u00f8krum londum i\u0301 Evropa."}, {"text_idx": "#000026", "text": "Talvan kundi vi\u0301st fleiri lond, men hetta er no\u0301g miki\u00f0 fyri at vi\u0301sa, hvussu ymiskir stigarnir eru i\u0301 ymsum londum. Til d\u00f8mis hava hesir stigar millum 5 og 21 trin; og sja\u0301lvt stigar vi\u00f0 li\u0301ka no\u0301gvum trinum eru truplir at samanbera, ti\u0301 marki\u00f0 fyri sta\u00f0i\u00f0 er ikki ta\u00f0 sama. I\u0301 summum londum er hetta mark ikki kni\u0301vskori\u00f0, ti\u0301 tey skilja i\u0301millum at fa\u0301a pro\u0301gv og at sleppa vi\u0301\u00f0ari."}, {"text_idx": "#000027", "text": "Sum heild kunnu vit siga, ta\u0301 i\u00f0 vit kanna s\u00f8guna um karakterstigar, og hvussu ymiskir karakterstigar eru i\u0301 ymiskum londum, at ta\u00f0 er eingin r\u00e6ttur karakterstigi. \u00d8ll trilva seg fram i\u0301 blindum, og hv\u00f8rja fer\u00f0 ein ny\u0301ggjur stigi hevur veri\u00f0 royndur eina ti\u0301\u00f0, koma at\u00adfinningar, og so kemur kanska ein ny\u0301ggjur stigi, sum heldur ikki er tann r\u00e6tti."}, {"text_idx": "#000028", "text": "Hava karakterstigarnir veri\u00f0 til nakra nyttu?"}, {"text_idx": "#000029", "text": "Hetta kundi bent a\u0301, at karakterir og karakterstigar hoyra ikki heima i\u0301 undirvi\u0301sing og l\u00e6ring. Karakterstigar hava vit fyri, at ta\u00f0 skal vera l\u00e6ttari hja\u0301 sku\u0301lum at taka n\u00e6mingar inn. Karakterstigar eru ikki ney\u00f0ugir til at gera av, um ein n\u00e6mingur ly\u0301kur pro\u0301gv. Til ta\u00f0 kann man bru\u0301ka sta\u00f0i\u00f0 ella ikki sta\u00f0i\u00f0."}, {"text_idx": "#000030", "text": "Eitt er, at karakterir ver\u00f0a bru\u0301ktir til summativa meting: at skriva endalig pro\u0301gv, sum n\u00e6mingurin kann bru\u0301ka, ta\u0301 i\u00f0 hann s\u00f8kir starv ella s\u00f8kir inn a\u0301 vi\u0301\u00f0ari u\u0301t\u00adbu\u0301gv\u00ading. Anna\u00f0 er, at karakterir ver\u00f0a bru\u0301ktir i\u0301 o\u0301lukkuma\u0301t at meta um avrik hja\u0301 n\u00e6ming\u00adum, me\u00f0an teir l\u00e6ra. No\u0301gv gransking seinastu 30 a\u0301rini vi\u0301sir, at ta\u00f0 er ska\u00f0iligt fyri l\u00e6ringina at d\u00f8ma n\u00e6mingin vi\u00f0 einum tali ella bo\u0301kstavi, me\u00f0an hann er i\u0301 fer\u00f0 vi\u00f0 at l\u00e6ra. Ilt er at skilja, hvi\u0301 vit gera hetta. Ein ors\u00f8k er helst, at ta\u00f0 er ringt at sleppa av vi\u00f0 gamlar vanar. Ein onnur ors\u00f8k er, at ta\u00f0 er a\u0301sett vi\u00f0 lo\u0301g, at vit skulu geva st\u00f8\u00f0u\u00admet i\u0301 sku\u0301laa\u0301rinum og a\u0301rsmet, sja\u0301lvt um faki\u00f0 ikki er endaligt. Ein tri\u00f0ja ors\u00f8k er, at n\u00e6mingarnir vilja hava karakterir fyri at vita, hvar teir flo\u0301ta, sum tiki\u00f0 ver\u00f0ur til."}, {"text_idx": "#000031", "text": "Til hetta si\u0301\u00f0sta er at siga, at ta\u00f0 er pu\u0301ra o\u0301ney\u00f0ugt at bru\u0301ka ein karakter at fortelja einum n\u00e6mingi, hvar hann fly\u0301tur. Karakterurin sigur n\u00e6stan einki. Her er ta\u00f0 aftur letin, sum sp\u00f8kir. Ta\u00f0 er no\u0301gv l\u00e6ttari at skriva eitt tal, enn at seta seg inn i\u0301, hvar n\u00e6mingurin er i\u0301 l\u00e6ringstilgongdini. I\u0301 kjaki vi\u00f0 sku\u0301lafo\u0301lk fa\u0301a vit, sum m\u00e6la til at minka um karaktergeving, skoti\u00f0 i\u0301 sko\u0301gvarnar, at ta\u00f0 er leti ikki at ti\u0301ma at geva karakterir. Hetta er ein tragikomisk grundgeving, ti\u0301 veruleikin er ta\u00f0 \u00f8vugta."}, {"text_idx": "#000032", "text": "Ein sa\u0301larfr\u00f8\u00f0ilig ors\u00f8k til, at go\u0301\u00f0ir n\u00e6mingar vilja hava karakterir, er, at teir eru vanir vi\u00f0 hetta fra\u0301 framhaldsdeildini, og teir hava bru\u0301k fyri vi\u00f0urkenning. Ta\u00f0 er eins og ru\u0301sevni, sum tey eru blivin bundin at. Sa\u0301lar\u00adfr\u00f8\u00f0iliga er hetta ikki sunt, ti\u0301 hetta er ein vi\u00f0urkenning fra\u0301 \u00f8\u00f0rum, sum er treyta\u00f0 av, at ein er betri enn onnur. Ta\u00f0 hevur no\u0301gv st\u00f8rri ty\u0301dning, at ein vi\u00f0urkennir seg sja\u0301lvan, sum ein er."}, {"text_idx": "#000033", "text": "Karakterir geva ikki n\u00e6mingum dju\u0301pt innlit, men fa\u0301a teir heldur at l\u00e6ra at endurgeva u\u0301r l\u00e6ru\u00adbo\u0301kum. Karakterir eggja ikki til kritiska hugsan, ti\u0301 ta\u00f0 telur ikki i\u0301 einum sku\u0301la, sum hevur karakterir sum grundv\u00f8ll. Heldur ikki stimbra karakterir til st\u00f8rri a\u0301huga fyri faki\u00adnum, og teir fremja ikki samstarv, men kapping. Saman vi\u00f0 standardisera\u00f0um f\u00f8rleika\u00adma\u0301lum for\u00f0a karakterir eisini fyri kreativari hugsan."}, {"text_idx": "#000034", "text": "Karakterir a\u0301 mi\u00f0na\u0301mi, serliga pro\u0301vt\u00f8kur, mangla validitet og reliabilitet[1], ti\u0301 vit leggja st\u00f8rri dent a\u0301 at fa\u0301a n\u00e6mingar at hava a\u0301vi\u0301sa atfer\u00f0 enn at fa\u0301a teir at hava veruliga fatan. At hetta skal vera ny\u0301tt vi\u00f0 7-trinstiganum, er ikki sann\u00adli\u0301kt, men kanska er ta\u00f0 styrkt, ti\u0301 nu\u0301 ver\u00f0ur beinlei\u00f0is skriva\u00f0, at ta\u00f0 r\u00e6\u00f0ur um ikki at gera mist\u00f8k. I\u0301 l\u00e6ringini kann ta\u00f0 vera gott at gera feilir og br\u00f8larar, sum ein kann l\u00e6ra av. Ein fyrr\u00adverandi n\u00e6mingur fortaldi m\u00e6r:"}, {"text_idx": "#000036", "text": "Og hetta er ikki eind\u00f8mi. N\u00e6mingar fa\u0301a go\u0301\u00f0ar karakterir, men sku\u0301lin dumpar."}, {"text_idx": "#000037", "text": "Na\u0301ms\u00e6tlanir, sum a\u0301seta standardisera\u00f0 f\u00f8rleikama\u0301l, leggja ikki upp til at fa\u0301a n\u00e6mingar at hugsa kreativt ella originalt. Fo\u0301lk, i\u00f0 eru \u00f8\u00f0rvi\u0301si, og ikki passa inn i\u0301 tann standard\u00adisera\u00f0a sku\u0301lan, fa\u0301a ofta va\u0301nalig met, ho\u0301ast tey kunnu hava potentiali til naka\u00f0 sto\u0301rt. Summi av teimum, sum kla\u0301ra seg illa i\u0301 sku\u0301lanum (ma\u0301lt i\u0301 karakterum), lata seg ikki t\u00f8la, men standa i\u0301mo\u0301ti. Hetta mo\u0301t\u00adst\u00f8\u00f0uf\u00f8ri er ein eginleiki, sum ger, at tey koma s\u00e6r fram seinni. No\u0301gv d\u00f8mi eru um fo\u0301lk, sum fingu va\u0301nalig met i\u0301 sku\u0301lanum, men seinni gj\u00f8rdu seg galdandi \u2013 eisini i\u0301 F\u00f8royum. John B. Gurdon (f. 1933) er ein av mongum, sum fingu va\u0301nalig met og umm\u00e6li a\u0301 mi\u00f0na\u0301mi. Ta\u0301 i\u00f0 hann gekk a\u0301 Eton Bording School, skriva\u00f0i l\u00e6rarin i\u0301 Science solei\u00f0is um hann (1949):"}, {"text_idx": "#000039", "text": "Avlei\u00f0ingarnar av hesum umm\u00e6li vo\u0301ru, at hann bleiv flokka\u00f0ur ni\u00f0ast i\u0301millum teir va\u0301na\u00adligastu n\u00e6mingarnar i\u0301 si\u0301num a\u0301rgangi, og at hann slapp ikki at hava naka\u00f0 na\u0301ttu\u0301ruvi\u0301sinda\u00adlig fak tey n\u00e6stu try\u0301 a\u0301rini har a\u0301 sku\u0301lanum. Kortini eydna\u00f0ist honum at sleppa inn a\u0301 University of Oxford, og i\u0301 2012 fekk hann Nobel pri\u0301sin i\u0301 fysiologi ella medisini."}, {"text_idx": "#000040", "text": "Men onnur, sum fa\u0301a va\u0301naligar karakterir, halda, at so eru tey einki verd, og ti\u0301 loysir seg ikki at royna at bli\u0301va til naka\u00f0. Fyri tey, sum fa\u0301a go\u0301\u00f0ar karakterir a\u0301 mi\u00f0na\u0301mi, er ta\u00f0 kanska gott, og fri\u00f0ur veri vi\u00f0 ti\u0301. Men fyri tey, sum fa\u0301a va\u0301naligar karakterir, og sum harvi\u00f0 missa tru\u0301nna a\u0301 egin evni, eru karakterirnir ein vanlukka. Og samfelagi\u00f0 missir eisini, ti\u0301 menniskja\u00adlig evni og tilfeingi ikki ver\u00f0a gagnny\u0301tt."}, {"text_idx": "#000041", "text": "Summir l\u00e6rarar a\u0301 mi\u00f0na\u0301mi f\u00f8ra fram:"}, {"text_idx": "#000042", "text": "N\u00e6mingarnir eru komnir a\u0301 mi\u00f0na\u0301m fyri at fa\u0301a eitt atgongumerki til h\u00e6gri u\u0301t\u00adbu\u0301gving, og ta\u00f0 atgongumerki\u00f0 er at fa\u0301a go\u0301\u00f0ar karakterir. Teir eru ikki komnir her fyri at l\u00e6ra, men fyri at fa\u0301a go\u0301\u00f0ar karakterir. Solei\u00f0is eru treytirnar, og ta\u00f0 mugu vit liva vi\u00f0."}, {"text_idx": "#000043", "text": "Men mugu vit ta\u00f0? Skulu vit finna okkum i\u0301 at vera partur av einari sju\u0301kari sku\u0301laskipan? A\u00f0rasta\u00f0ni i\u0301 ver\u00f0ini gera l\u00e6rarar a\u0301hugafel\u00f8g, sum stri\u0301\u00f0ast i\u0301mo\u0301ti karaktergeving i\u0301 sku\u0301la\u00adnum. Um eingin and\u00f8vir i\u0301mo\u0301ti, broytist einki."}, {"text_idx": "#000044", "text": "Spurningurin, um vit skulu hava ein karakterstiga ella ein annan, fyllir no\u0301gv. Men veru\u00adleikin er, at ta\u00f0 hevur ikki sto\u0301rvegis ty\u0301dning, um ein karakterstigi hevur 5 ella 10 trin. Ta\u00f0 hevur no\u0301gv st\u00f8rri ty\u0301dning, at vit eru tilvita\u00f0 um, hvussu karaktergeving ska\u00f0ar og for\u00f0ar fyri l\u00e6ring, og hvussu hon kann oy\u00f0ileggja li\u0301vi\u00f0 hja\u0301 evnari\u0301kum n\u00e6mingum, sum onkurs\u00advegna ikki passa inn i\u0301 sku\u0301laskipanina."}, {"text_idx": "#000047", "text": "Teachers Throwing out Grades Library: "}, {"text_idx": "#000049", "text": "Undervisningsministeriet, Bet\u00e6nkning om indf\u00f8relse af en ny karakterskala til erstatning af 13-skalaen, november 2004."}, {"text_idx": "#000050", "text": "[1] Si\u0301 grein i\u0301 Mi\u00f0na\u0301msriti 12, 2017: Hvi\u0301 pro\u0301vt\u00f8kur ikki eru eftirfarandi."}]